Ekonomiese uitdagings sit druk op mense, sê ANCFoto: ANA Die ANC het Woensdag op Internasionale Geestesgesondheidsdag toegegee dat ekonomiese uitdagings druk op Suid-Afrikaners plaas. “Ekonomiese uitdagings het toegeneem en daar is groter druk om ŉ goeie werk te kry binne ŉ krimpende arbeidsmark met beperkte inkomstegeleenthede. Jonk en oud voel die druk en stres van ŉ postmoderne samelewing,” het Pule Mabe, nasionale woordvoerder van die ANC, gesê. “Die ANC is bewus van die las van geestesdruk wat ons mense voel. Ons erken ook dat iets soos die Life Esidimeni-tragedie moet nooit weer gebeur nie. As Suid-Afrikaners was ons nog altyd in staat om saam te kom om plaaslike, nasionale en wêreldwye uitdagings te oorkom. Ons moet die gemeenskapswaardesisteme wat menslikheid en ubuntu bevorder, aktiveer.” Met ŉ toename in selfmoordgevalle en depressie onder Suid-Afrikaners, het die ANC ŉ beroep op gemeenskappe gedoen om saam te staan in moeilike tye.